**2-րդ կրթական հարթակ**

**3-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

* **Գրականություն -** Կրկնել«Իմ դասագիրքը» բանաստեղծությունը, փորձել սովորել անգիր:

Աշակերտները պետք է կարողանան կարդալ դասանյութը և պատասխանել հետևյալ հարցերին

* + - Քեզ ո՞ր քառատողը դուր եկավ: Ինչու՞:
		- Ըստ բանաստեղծության՝ ինչպիսին է դասագիրքը:
		- Ինչպե՞ս է հեղինակը նկարագրում հայրենիքը։
		- Ի՞նչ գիտես հայրենիքիդ մասին։
		- Ո՞րն է քո առաջին կարդացած գիրքը։
		- Իսկ դու սիրու՞ս ես քո դասագիրքը։ Ինչու՞։
	+ **Ուղղագրություն** – *ձեռք, գիրք, դպրոց* բառերի թելադրություն
* **Բառագիտություն** – Ստուգել հետևյալ բառերի բացատրությունները
	+ - *Առա – վերցրեցի*
		- *Սուրբ – նվիրական, աստվածային*
		- *Հայրենիք – այն երկիրը, որտեղ մարդը ծնվել է և իր տունն է համարում*
		- *Պես-պես – բազմատեսակ, զանազան, տարբեր*
		- *Անկախ – ուրիշից կախում չունեցող*
* **Քերականություն** – Տառ և հնչյուն։ Կարողանալ պատասխանել հետևյալ հարցերին․
	+ - Ի՞նչ է տառ։ Ի՞նչ է հնչյուն։ *- Տառը գրում ենք և կարդում, հնչյունը լսում ենք ու արտասանում։*
		- Քանի ՞ հնչյուն և քանի տառ կա նշված բառերում: - *Բերել մի քանի օրինակներ։*
		- Քանի՞ տեսակ են լինում հնչյունները և որո՞նք են։ - *ձայնավոր (6) և բաղաձայն (30)*
		- Որո՞նք են։ -  *Ձայնավոր (****ա, ի, ու, է, օ, ը***,*) և բաղաձայն (****բ, գ, դ, զ, թ, ժ, լ, խ, ծ, կ, հ, ձ, ղ, ճ, մ, յ, ն, շ, չ, պ, ջ, ռ, ս, վ, տ, ր, ց, փ, ք, ֆ****)*
* **Մշակույթ** **– «Հայերենի առաջին ուսուցիչը»։** Կարողանալ պատասխանել հարցերին․
	+ - Ո՞վ է ստեղծել հայերենի այբուբենը և առաջին «Այբբենարանը»։
		- Ի՞նչ է պատվիրել Մեսրոպ Մաշտոցը։
		- Որտե՞ղ է գտնվում Մեսրոպ Մաշտոցի գերեզմանը։
		- Ինչու՞ է կարևոր ունենալ մեր սեփական այբուբենը։
		- Ինչպե՞ս կարող ենք պահպանել այն։
* Վերհիշել այբուբենը

***Նոր դաս։***

* **Գրականություն -** «Հնչի՛ր, մեր զա՛նգ» բանաստեղծությունը
* **Բառագիտություն** – Թեմատիկ բառերի բացատրություններ
* **Ուղղագրություն** – *արդեն, ողջույն, պարտեզ, պահմտոցի բառերի* ուղղագրություն*,* բառաթելադրություն
* **Քերականություն –** Մեծատառեր և փոքրատառեր
* **Մշակույթ** – Հայկական հաց - Լավաշ

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Ինչի՞ մասին է բանաստեղծությունը:
* Քեզ ո՞ր քառատողը դուր եկավ: Ինչու՞:
* Ի՞նչ էին անում երեխաները մինչև դպրոց գնալը։
* Իսկ դու հաճույքով ես գնու՞մ դպրոց։ Ի՞նչ եք սովորում դպրոցում։
* Բացատրել հետևյալ բառերը․
	+ *Բավ – բավական, հերիք*
	+ *Պահմտոցի – Մանկական խաղ, որի ժամանակ մեկի աչքերը փակում են, իսկ մյուսները թաքնվում, և առաջինը աչքերը բացելով փնտրում է մնացածին*
	+ *Զանգ – ազդանշան, ձայնի տեսակ*
	+ *Պարտեզ – հողամաս, որտեղ ծառեր ու ծաղիկներ են աճում*
	+ *Գիրկ – կրծքի և բացված ձեռքերի միջի տարածությունհարազատ վայր*
	+ *Զիլ – բարձր, սուր ձայն*
	+ *Ղողանջել – հնչել*
	+ *Ողջույն – բարև*
* Աշակերտները ուսուցչի օգնությամբ կարդում են բանաստեղծությունը:

**Ուղղագրություն** – Սովորել*արդեն, ողջույն, պարտեզ, պահմտոցի, զիլ* բառերի ուղղագրությունը

**Քերականություն – Մեծատառեր և փոքրատառեր**

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար**.

Տառերը լինում են **մեծատառ** և **փոքրատառ**։

Հայերենի **մեծատառերն են՝ Ա, Բ, Գ, Դ, Ե** և այլն

Հայերենի **փոքրատառերն են՝ ա,, բ, գ, դ, ե** և այլն

* Մարդկանց անունները, ազգանունները և հայրանունները գրում ենք մեծատառով։ Օրինակ՝
	+ *Հայկ, Դավիթ, Ալեքսանդր, Սոնա և այլն*
* Նախադասությունը սկսում ենք մեծատառով։
* Նախադասության վերջում դնում ենք վերջակետ։ Օրինակ՝
	+ ***Ա***յսօր կիրակի է։
	+ ***Ե***ս սիրում եմ իմ մայրիկին։
	+ ***Հ***այաստանն իմ հայրենիքն է։
* Կրկնել այբուբենի առաջին 20 տառերը՝ - ***Աա, Բբ, Գգ, Դդ, Եե, Զզ, Էէ, Ըը, Թթ, Ժժ, Իի, Լլ, Խխ, Ծծ, Կկ, Հհ, Ձձ, Ղղ, Ճճ, Մմ։***

**Օրվա հանելուկը**

Մանկության ճամփան քեզ այնտեղ տարավ,

Որ դու չմնաս իր լույսին ծարավ: (դպրոց)

**Մշակույթ Հայկական հաց - լավաշ**

Լավաշը հայկական հացի տեսակ է: Նախ՝ եկեք հասկանանք, թե որտեղից է առաջացել հացի «լավաշ» անվանումը: Լավաշը հայկական բառ է, որն առաջացել է հենց այն պատրաստելու գործընթացից: Խմորը գրտնակելուց հետո այն լավ քաշել և բացել են: Այստեղից էլ առաջացել է լավ քաշած, լավ քաշ, իսկ հետո էլ արդեն լավաշ անվանումը:

Ըստ ավանդության հաց թխելու արարողությունը կատարվում էր վաղ առավոտյան, իսկ կրակը թոնրում վառվում էր դեռ արևածագին: Իսկ հաց թխելու գործընթացն ուղեկցվում էր բարի լույսի օրհնանքներով և աղոթքներով: Հնում լավաշը թխել են տոնից տոն և մեծ քանակությամբ: Այս գործընթացը հաճախ տևել է մեկ կամ անգամ երկու օր: Եղել են նաև հատուկ երգեր, որոնք կատարվել են լավաշ թխելու ժամանակ և որոնց միջոցով գովերգել են լավաշի համը:

**Հարցեր և առաջադրանքներ**

* Ի՞նչ է լավաշը:
* Ինչո՞ւ են այս հացի անունը դրել «լավաշ» բառը:
* Ե՞րբ են թխում լավաշը:
* Նկարագրիր լավաշ թխելու արարողությունը:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը և վերարտադրել սեփական խոսքերով, բնութագրել հերոսներին և պատասխանել դասավերջի հարցերին։
* Հասկանալ տառ և հնչյուն հասկացությունները և տարբերել միմյանցից
* տրված բառերում նշել տառերի և հնչյունների թիվը։
* տարբերել ձայնավոր և բաղաձայն հնչյունները և բերել օրինակներ
* Մասնակցել խմբային աշխատանքներին։